ตลาดหุ้นเอเชียสดใส รับข่าวสหรัฐ-จีนเซ็นข้อตกลงการค้าเฟสแรก 15 ม.ค.นี้
ตลาดหุ้นเอเชียสดใส รับข่าวสหรัฐ-จีนเซ็นข้อตกลงการค้าเฟสแรก 15 ม.ค.นี้
ตลาดหุ้นเอเชียสดใส รับข่าวสหรัฐ-จีนเซ็นข้อตกลงการค้าเฟสแรก 15 ม.ค.นี้
2 ม.ค. 2563

ผู้สื่อข่าวรายงานว่า ตลาดหุ้นเอเชียเปิดแดนบวกในวันนี้ ขานรับขานรับแนวโน้มที่เป็นบวกของการลงนามข้อตกลงการค้าเฟสแรกระหว่างจีนและสหรัฐ หลังจากประธานาธิบดีโดนัลด์ ทรัมป์ ของสหรัฐ ประกาศว่า เขาจะเดินทางเยือนกรุงปักกิ่ง หลังจากลงนามข้อตกลงการค้าเฟสแรกกับจีนที่ทำเนียบขาวในวันที่ 15 ม.ค.
โดยดัชนี FBMKLCI ตลาดหุ้นมาเลเซียเปิดวันนี้ที่ 1,590.98 จุด เพิ่มขึ้น 2.22 จุด, +0.14%
ดัชนี TAIEX ตลาดหุ้นไต้หวันเปิดวันนี้ที่ 12,026.50 จุด เพิ่มขึ้น 29.36 จุด, +0.24%
ดัชนี KOSPI ตลาดหุ้นเกาหลีใต้เปิดวันนี้ที่ 2,201.21 จุด เพิ่มขึ้น 3.54 จุด, +0.16%
ดัชนี FTSE STI ตลาดหุ้นสิงคโปร์เปิดวันนี้ที่ 3,230.48 จุด เพิ่มขึ้น 7.65 จุด, +0.24%
ดัชนี HSI ตลาดหุ้นฮ่องกงเปิดวันนี้ที่ 28,249.37 จุด เพิ่มขึ้น 59.62 จุด, +0.21%
ดัชนี SSE Composite ตลาดหุ้นจีนเปิดวันนี้ที่ 3,066.34 จุด เพิ่มขึ้น 16.22 จุด, +0.53%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,721.26 จุด ลดลง 94.00 จุด, -1.20%
ด้านตลาดหุ้นญี่ปุ่น ปิดทำการวันนี้ (2 ม.ค.) เนื่องในวันหยุด (Market Holiday)
ทั้งนี้ ปธน.ทรัมป์ได้ทวีตข้อความเมื่อวันอังคารที่ผ่านมาว่า “ผมจะเซ็นข้อตกลงการค้าเฟสแรกที่ครอบคลุมและมีขนาดใหญ่มากกับจีนในวันที่ 15 ม.ค. พิธีลงนามจะจัดขึ้นที่ทำเนียบขาว โดยจะมีผู้แทนระดับสูงของจีนเข้าร่วมในพิธี จากนั้นผมจะเดินทางเยือนปักกิ่ง เพื่อเริ่มต้นการเจรจาเฟสสอง!”
นอกจากนี้ ตลาดยังได้แรงหนุนหลังจากธนาคารกลางจีนประกาศปรับลดสัดส่วนการกันสำรองของสถาบันการเงินลง 0.50% โดยจะมีผลตั้งแต่วันที่ 6 ม.ค.เป็นต้นไป เพื่อสนับสนุนการพัฒนาเศรษฐกิจที่แท้จริง